Tatarski drěn

Tatarski drěn (Cornus alba) je rostlina ze swójby drěnowych rostlinow (Cornaceae).

 Wopis 
Tatarski drěn je w lěću zeleny kerk, kotryž docpěje wysokosć wot 2 hač do 4 m. Jeho róst je šěroki a zrunany. Twori huste kerčiny.

Hałuzy su kruće zrunane a w zymje a nalěće swěćace čerwjene.

 Łopjena 
Přećiwostejne łopjena su eliptiske-jejkojte a maja 4-8 pódlanskich porow nerwow. Wone docpěja dołhosć wot 1 hač do 2,5 (8) cm. Na hornim boku su zelene, mjeztym zo na delnim boku su napadnje šěrozelene abo módrojte. Jich kroma je hładka.

Jich nazymske barbjenje je žołte hač čerwjene.

 Kćenja 
Kćěje wot meje hač junija. Małke kćenja su nažołć běłe, štyrikónčne a steja w 3-5 cm šěrokich njeprawych wokołkach.

 Płody 
Płody su běłe hač módrojte póčkate płody a docpěja wulkosć hróšatkow. Wone wot julija dozrawja a su njejědźne. Płody so wot spěwatych ptačkow jědźa.

 Stejnišćo 
Rosće w na družiny bohatych měšanych lěsach. Rostlina je njenaročna a zymokruta.

 Rozšěrjenje 
Rostlina je wot wuchodneje Europy hač do Sibirskeje rozšěrjena, ale tež we wuchodnej Aziji wustupuje.

 Wužiwanje 
Wón je pyšny kerk w parkach a zahrodach, ale so tež jako pioněrsku drjewinu a škit přećiwo wětrej plahuje.

 Sorty 
 Elegantissima njese šěrozelene, zdźěla běle kromate łopjena.
 Sibirica njese swětłočerwjene łopjena a hałuzy.
 Spaethii njese bronzowe łopjena.

 Nóžki 

 Žórła  
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 270 
 Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, strona 36 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 422, jako podobna družina Tatarischer Hartriegel (Cornus alba) pod hesłom Blutroter Hartriegel (Cornus sanguinea) 
 Steinbachs Großer Pflanzenführer, ISBN 978-3-8001-7567-3, strona 362 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Drěnowe rostliny
Kategorija:Štomy
Kategorija:Kerki